ร้านอยู่ในซอยตรอกไก่บางรัก เดินเข้าไปประมาณกลางๆซอยจะอยู่ฝั่งขวามือ เป็นร้านเปิดใหม่กับบริการที่เป็นกันเอง ร้านเป็นกึ่งๆรถเข็นที่ตั้งอยู่บนถนน ส่วนที่สำหรับนั่งรับประทานจะเป็นในตัวบ้านที่เป็นห้องแถว สะดวกและสะอาด จุดเด่นคือ ร้านนี้ทำเส้นเอง ชนิดที่ว่าขายหมดตอนบ่ายๆ ก็เริ่มตั้งโต๊ะทำเส้นแป้งเพื่ิอขายกันในวันรุ่งขึ้นเลยทีเดียว ทำให้เส้นมีความสดใหม่สำหรับทุกๆวัน น้ำซุปก็หอมหวานด้วยหัวไชเท้าและเห็ดหอม เรียกว่า ชิมก่อนปรุงน่าจะเหมาะกับร้านนี้จริงๆ แต่ถ้าชอบทานเผ็ด ร้านนี้ก็มีพริกคั่วซึ่งก็คั่วเองเช่นกัน ถือเป็นอีกร้านคุณภาพและน่าลองในย่านบางรักเลยทีเดียว